സ്വന്തം കണ്ണുകള് ദാനം ചെയ്ത് മരണത്തില് പോലും മാതൃകയായി പുനീതിന് അനുശോചനമറിയച്ച് ഹരീഷ് പേരടി കന്നഡ നടന് പുനീത് രാജ് കുമാറിന്റെ മരണത്തില് അനുശോചനമറിയിച്ച് ഹരീഷ് പേരടി. ഒരുപാട് പേര്ക്ക് തണലായിരുന്നു. സ്വന്തം കണ്ണുകള് ദാനം ചെയ്ത് മരണത്തില് പോലും പുനീത് മാതൃകയായി നമ്മളെ അത്ഭുതപ്പെടുത്തുന്നു. ഇനിയും ഒരു പാട് പാവപ്പെട്ട മനുഷ്യരിലൂടെ ജീവിക്കും ശ്രീ ബുദ്ധനെ പോലെ യഥാര്ഥ രാജകുമാരനായി എന്ന് ഹരീഷ് ഫേസ്ബുക്കില് കുറിച്ചു. ഹരീഷിന്റെ വാക്കുകള്: ഒമ്ബത് വാതിലുകള് തുറന്നിട്ട ഒരു കൂടാണ് ശരീരം. ജീവന് എന്ന കിളി ഏത് നിമിഷവും അതിലൂടെ പറന്നുപോകാം. മരണം ഒരു അത്ഭുതമല്ല, ജീവിതമാണ് അത്ഭുതം. അതുകൊണ്ട് മരണത്തിന്റെ കാരണം വിലയിരുത്തുന്നതിനെക്കാള് നല്ലത് അയാള് എങ്ങിനെ ജീവിച്ചു എന്ന് മനസ്സിലാക്കുന്നതായിരിക്കും. സ്വന്തം ശരീരം മാത്രമല്ല അയാള് സംരക്ഷിച്ചത് പാവപ്പെട്ട വിദ്യാര്ത്ഥികളുടെ വിദ്യാഭ്യാസം, ഉപേക്ഷിക്കപ്പെട്ട വൃദ്ധജനങ്ങളുടെ ശരണാലയം അങ്ങിനെ ഒരു പാട് മനുഷ്യര്ക്ക് തണലായിരുന്നു അയാള്. എങ്ങിനെ ജീവിച്ചു എന്നത് തന്നെയാണ് പ്രധാനം. സ്വന്തം കണ്ണുകള് ദാനം ചെയ്യത് മരണത്തില് പോലും അയാള് മാതൃകയാവുന്നു, നമ്മളെ അത്ഭുതപ്പെടുത്തുന്നു. പ്രിയപ്പെട്ട പുനീത് രാജ്കുമാര്. നിങ്ങള് ഇനിയും ഒരു പാട് പാവപ്പെട്ട മനുഷ്യരിലൂടെ ജീവിക്കും. ശ്രി ബുദ്ധനെ പോലെ യഥാര്ത്ഥ രാജകുമാരനായി. ആദരാഞ്ജലികള്